唐煥

唐煥  ， 字蘊華 ， 號右文 ， 山東青州府益都縣人 。 明朝政治人物 。 父唐堯典 ， 字憲庵 。 萬曆四十年壬子中舉 ， 四十四年丙辰科第二甲第二十四名進士 。 初授南京戶部主事 ， 監祿米倉 。 歷戶部浙江司員外郎 ， 出知直隸保定府 、 大名府知府 。 天啓三年 ， 升河南水利道副使 ， 歲省河工銀萬餘兩 。 歷睢陳道參政 、 河北道按察使 。 七年五月 ， 改淮徐道右布政使 。 巨盜李五號四眼王 ， 聚集二千餘人爲亂 ， 煥設計擒之 ， 而散其黨 。 徐州城牆歲久毀壞 ， 捐俸重修 ， 民不勞而告成 。 築堤捍河 ， 至今豐沛 ， 悉賴其功雲 。 崇禎元年二月 ， 河南右布政使唐煥爲山西左布政使 ， 累官順天巡撫 ， 敕授二品通奉大夫 。 元配賈氏 。